APROVACIÓ DEL CANVI DE DENOMINACIÓ DEL CENTRE DE FORMACIÓ CONTÍNUA (CONTÍNUA) PER CENTRE DE FORMACIÓ PERMANENT DE LA UNIVERSITAT D'ALACANT (CFP-UA) I DEL REGLAMENT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/44112)
  + [Valencià](/va/acuerdo/44750)






Selector de idioma

Leer

* [Español](/es/acuerdo/44538)
* [Valencià](/va/acuerdo/44103)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





APROVACIÓ DEL CANVI DE DENOMINACIÓ DEL CENTRE DE FORMACIÓ CONTÍNUA (CONTÍNUA) PER CENTRE DE FORMACIÓ PERMANENT DE LA UNIVERSITAT D'ALACANT (CFP-UA) I DEL REGLAMENT[Butlletí Oficial Universitat d'Alacant](/ca/Publicacion)
============================================================================================================================================================================================================================

Secretaria General

Butlletí Oficial Universitat d'Alacant





APROVACIÓ DEL CANVI DE DENOMINACIÓ DEL CENTRE DE FORMACIÓ CONTÍNUA (CONTÍNUA) PER CENTRE DE FORMACIÓ PERMANENT DE LA UNIVERSITAT D'ALACANT (CFP-UA) I DEL REGLAMENT

Data d'aprovació
:   26/10/2023

Data de publicació
:   02/11/2023

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/44085)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/44030)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/44687)
  + [Compartir acuerdo en 

    X](https://twitter.com/intent/tweet?via=UA_Universidad&text=APROVACIÓ DEL CANVI DE DENOMINACIÓ DEL CENTRE DE FORMACIÓ CONTÍNUA (CONTÍNUA) PER CENTRE DE FORMACIÓ PERMANENT DE LA UNIVERSITAT D'ALACANT (CFP-UA) I DEL REGLAMENT&url=https://www.boua.ua.es/va/acuerdo/44573)

**Títol:** APROVACIÓ DEL CANVI DE DENOMINACIÓ DEL CENTRE DE FORMACIÓ CONTÍNUA (CONTÍNUA) PER CENTRE DE FORMACIÓ PERMANENT DE LA UNIVERSITAT D'ALACANT (CFP-UA) I DEL REGLAMENT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 d'octubre de 2023

APROVACIÓ DEL CANVI DE DENOMINACIÓ DEL CENTRE DE FORMACIÓ CONTÍNUA (CONTÍNUA) PER CENTRE DE FORMACIÓ PERMANENT DE LA UNIVERSITAT D'ALACANT (CFP-UA) I DEL REGLAMENT

Aprovat per unanimitat pel Consell de Govern de la Universitat d'Alacant en la sessió ordinària del dia 26 d'octubre de 2023, amb el informe favorable del Consell Social.

REGLAMENT DEL CENTRE DE FORMACIÓ PERMANENT DE LA UNIVERSITAT D'ALACANT (CFP-UA)

EXPOSICIÓ DE MOTIUS /PREÀMBUL

I

Amb data de 29 de juliol de 1999, el Consell de Govern de la Universitat d'Alacant, en sessió ordinària, va aprovar per unanimitat el document de reestructuració de l'organització administrativa dels estudis de tercer cicle i dels títols propis de postgrau i especialització de la Universitat d'Alacant. Aquest acord va suposar la constitució del Centre d'Estudis de Doctorat i Postgrau (CEDIP), que assumia les competències administratives pròpies per a donar cobertura als estudis de tercer cicle i als títols propis de postgrau i especialització.

L'aprovació del Reial decret 99/2011, de 28 de gener, pel qual es regulaven els ensenyaments oficials de doctorat, va suposar el desenvolupament del tercer cicle dels ensenyaments universitaris dins de la construcció de l'Espai Europeu d'Educació Superior.

En aquest àmbit, la Universitat d'Alacant, fent ús de la seua autonomia, va sol·licitar la creació de l'Escola de Doctorat de la Universitat d'Alacant, per a la planificació, organització i gestió dels ensenyaments oficials de doctorat  i, si és el cas, dels ensenyaments oficials de màster de contingut fonamentalment científic, que va ser informada favorablement pel Consell Social de la Universitat d'Alacant i autoritzada pel Decret 176/2013, de 15 de novembre, del Consell.

La constitució de l'Escola de Doctorat va suposar implícitament l'assumpció per aquest centre de part de les competències que fins llavors eren exercides pel CEDIP.

A causa dels antecedents que s'acaben de descriure i a la necessària adaptació de l'estructura organitzativa, competencial i de denominació, el Consell de Govern de la Universitat d'Alacant va aprovar per unanimitat, el 26 de novembre de 2013, la transformació del CEDIP en el Centre de Formació Contínua de la Universitat d'Alacant (d'ara en avant, CONTÍNUA), amb competències en matèria d'organització, gestió acadèmica i administrativa dels títols propis, formació continua i cursos especials, així com qualsevol altra que li puga ser atribuïda per la Universitat d'Alacant en la seua normativa.

II

La Llei orgànica 4/2007, de 12 d'abril, que modifica la Llei orgànica 6/2001, de 21 de desembre, d'Universitats, estableix les bases necessàries per a realitzar una profunda modernització de la universitat espanyola, que consisteix en la seua incorporació plena a l'Espai Europeu d'Educació Superior. Un aspecte essencial en aquest marc és l'atenció a l'aprenentatge al llarg de la vida (Lifelong learning).

En aquest context, el Reial decret 1393/2007, de 29 d'octubre, aprofundeix en la concepció i l'expressió de l'autonomia universitària, i permet que siguen les mateixes universitats les que proposen i dissenyen els ensenyaments i implanten els títols que hagen d'impartir i expedir, sense subjecció a l'existència d'un catàleg previ establit. Així, aquest Reial decret, en la seua disposició addicional onzena, estableix que les universitats, fent ús de la seua autonomia, podran impartir altres ensenyaments que permeten obtenir títols diferents a grau, màster i doctorat, l'expedició dels quals es realitzarà de la manera que determine cada universitat, sempre que ni la seua denominació ni el format en què es confeccionen els corresponents títols puguen induir a confusió amb els títols oficials.

Sobre aquesta base, la Universitat d'Alacant, a través de l'oferta d'estudis propis, assumeix el compromís formatiu de donar una resposta àgil i eficaç a la demanda social i a les necessitats culturals, científiques, artístiques i, sobretot, professionals, en el marc de l'aprenentatge al llarg de tota la vida. El ple desenvolupament de la formació permanent i contínua contribueix a la varietat d'una oferta formativa que perfila i atorga a la nostra institució una identitat i caràcter propis i que contribueix al desenvolupament personal i professional de l'alumnat, en adquirir unes competències o capacitats que facilitarà el seu accés al mercat laboral i una integració en aquest.

III

Des de la seua creació el 1979, la Universitat d'Alacant ha consolidat una oferta adequada, integral i de qualitat d'estudis propis; aquests s'han desenvolupat en paral·lel a les titulacions oficials i se n'ha centralitzat la gestió en el Centre d'Estudis de Doctorat i Postgrau.

Cal portar a col·lació el que disposa el títol I, capítol VI, secció 1a i, concretament, l'article 30 de l'Estatut de la Universitat d'Alacant, que  preveu la possibilitat de crear centres i estructures pròpies, atenent al que aquest prescriu, fent ús de les competències que li són pròpies, en particular, per a l'organització d'ensenyaments no oficials, en modalitat presencial, no presencial o mixta, així com per a la realització d'altres activitats docents, científiques, tècniques, artístiques o de prestació  de serveis..

Per part seua, la Normativa sobre títols oficials de Màster Universitari de la Universitat d'Alacant, aprovada pel Consell de Govern el 20 de desembre de 2012, estableix, en el seu article 12.4, que l'Escola de Postgrau i Formació Contínua de la UA podrà ser responsable i, per tant, tenir adscrites titulacions de màsters universitaris.

Amb aquest esperit, la Universitat d'Alacant va proposar la posada en marxa del Centre de CONTÍNUA com a unitat coordinadora de l'oferta formativa d'estudis de postgrau, tant oficials com propis i de formació permanent o al llarg de tota la vida, fent-la accessible a la comunitat universitària, en particular, i al seu entorn social, en general .

IV

El Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat ha fet necessària una revisió en profunditat de la normativa d'ensenyaments propis per a adequar-la a les seues exigències i requeriments, donant lloc a la nova Normativa d'ensenyaments propis de la Universitat d'Alacant, aprovada pel Consell de Govern de 26 de gener 2023. Els canvis afecten principalment aspectes com la tipologia dels estudis, la seua denominació, duració, modalitat, requisits d'accés i sistema intern de garantia de la qualitat d'aquesta mena d'ensenyaments. De manera que ha canviat la denominació dels estudis que fins ara han sigut objecte de CONTÍNUA, distingint, d'una banda, els estudis de formació permanent, entre els quals es troben els màsters que passen a denominar-se màster de Formació Permanent, els diplomes d'especialització i els diplomes d'expert i, de l'altra, els cursos de formació contínua i les activitats de formació complementària.

Seguidament, la Llei orgànica 2/2023, de 22 de març, del sistema universitari (LOSU) preveu i potencia la formació permanent, entre les quals destaca, a més, les denominades "microcredencials", com ara cursos de curta duració, que permeten l'accés a una titulació o certificació, impulsant i fomentant la "formació permanent o al llarg de la vida del conjunt de la ciutadania", recollida expressament en l'article 2.2 g) de la Llei orgànica 2/2023, de 22 de març, del sistema universitari (LOSU), dirigida fins i tot a persones sense titulació universitària, però que acrediten experiència laboral amb nivell competencial equivalent a la formació universitària.

Tot això ha demanat l'adaptació dels ensenyaments propis de la Universitat d'Alacant i ha fet necessària la modificació d'aquest Reglament del Centre de CONTÍNUA, en el qual queda reflectida la seua especialització en tot allò referit a la formació permanent i al llarg de la vida.

És per tot això que també cal modificar la denominació del Centre de CONTÍNUA, que passa a dir-se Centre de Formació Permanent de la Universitat d'Alacant (CFP-UA), perquè aquesta nova denominació siga més integradora i arreplegue els objectius i la finalitat de gestió dels ensenyaments propis de la Universitat d'Alacant.

Aquest Reglament inclou cinc capítols. El capítol I regula les disposicions generals, el capítol II arreplega els ensenyaments propis de la Universitat d'Alacant, el capítol III inclou l'equip directiu, el capítol IV arreplega la Comissió de Reconeixement i Transferència de Crèdits i el capítol V està destinat a la Comissió de Qualitat; totes dues comissions es constitueixen, així, a l'empara de la normativa vigent en la Universitat d'Alacant.

CAPÍTOL I. DISPOSICIONS GENERALS

Article 1.- Definició: denominació, naturalesa i dependència orgànica.

1. El Centre de Formació Contínua de la Universitat d'Alacant (CONTÍNUA) passa a denominar-se Centre de Formació Permanent (CFP-UA).

2. La CFP-UA és la unitat o òrgan universitari competent per a la coordinació, centralització i gestió, en un sentit ampli, de l'oferta formativa dels ensenyaments propis de la Universitat, en els termes establits en l'article 2 d'aquest Reglament.

3. La CFP-UA depèn orgànicament del Rectorat de la Universitat d'Alacant i, funcionalment, del vicerectorat que tinga assumides competències en matèria d'ensenyaments de formació permanent.

Article 2.- Objecte dels ensenyaments propis i de la CFP-UA.

1. L'objecte principal dels ensenyaments propis de la Universitat d'Alacant, als quals es refereix l'article 1 d'aquest Reglament, és proporcionar a l'estudiantat una formació especialitzada o multidisciplinària, tant des d'un punt de vista acadèmic com professional, incloent-hi ensenyaments d'interès científic, tecnològic, cultural, artístic, econòmic o social. Aquests estudis han de garantir que totes les persones puguen continuar formant-se al llarg de la vida. Els ensenyaments propis no permetran, en cap cas, l'accés a estudis universitaris de doctorat. No obstant això, d'acord amb la normativa vigent, la Universitat d'Alacant podrà reconèixer crèdits ECTS d'ensenyaments propis per a l'obtenció de títols universitaris oficials.

2. L'objecte essencial del CFP-UA és l'organització, la gestió acadèmica i administrativa dels ensenyaments propis indicats en el paràgraf anterior, recollits en la taula annexa de la Normativa d'ensenyaments propis de la UA, aprovada en el Consell de Govern de 26 de gener 2023. En particular, dels estudis de formació permanent (màster de formació permanent, especialista i expert/a), dels estudis de formació continua (curs superior de formació contínua, curs de formació contínua i altres programes universitaris de formació el llarg de la vida) i de les activitats de formació complementària (activitats acadèmiques i activitats universitàries), descrites en el capítol II d'aquest Reglament, i aquelles que pogueren estar previstes en la normativa vigent.

Article 3.- Funcions generals.

Les funcions del CFP-UA són la coordinació amb els departaments, els centres, els instituts i els serveis de la universitat, informant i assessorant per a promoure una oferta formativa permanent i al llarg de la vida, d'acord amb els valors de la Universitat d'Alacant. Per al desenvolupament de les seues funcions podrà secundar-se en altres estructures administratives, que determine la Universitat d'Alacant. Entre les funcions generals del CFP-UA es troben:

a)    La gestió de l'aprovació dels estudis de formació permanent, cursos de formació contínua i activitats de formació complementària, vetlant per la qualitat d'aquests.

b)    La custòdia de la documentació i el registre dels ensenyaments propis que es realitzen en la Universitat d'Alacant.

c)    El suport administratiu als ensenyaments propis, com ara la matriculació, l'expedició d'actes i certificats, la gestió dels títols i aquelles funcions necessàries per a donar cobertura als estudis indicats en l'article 2 d'aquest Reglament.

Article 4.-Competències específiques.

La CFP-UA assumeix les següents competències específiques pròpies, sense que l'enumeració a continuació tinga caràcter exclusiu o excloent:

a)    Desenvolupar la gestió i coordinació de les estratègies decidides pels òrgans de govern de la Universitat d'Alacant, pel que fa als ensenyaments que permeten obtenir títols de formació permanent i de formació contínua.

b)    Coordinar les convocatòries, organitzar i gestionar ensenyaments que permeten obtenir títols de màster de formació permanent, diploma de especialització o especialista, diploma d'expert/a, certificats i/o microcredencials universitàries de curs de formació contínua i activitats de formació complementària.

c)    Analitzar les propostes d'estudis de formació permanent i cursos de formació contínua de la Universitat d'Alacant, i emetre-hi informes, en funció de la seua qualitat, oportunitat i compatibilitat amb els graus i postgraus ja existents.

d)    Impulsar l'oferta d'ensenyaments propis de la Universitat d'Alacant, sense perjudici de les competències que la normativa vigent atribuïsca a altres centres.

e)    Promoure totes les activitats que satisfacen les finalitats estatutàries de la Universitat en matèria d'ensenyaments propis, col·laborant amb altres universitats i institucions públiques i privades, facilitant per a això la subscripció de convenis i acords.

f)     Difondre els ensenyaments propis oferits per la Universitat d'Alacant, impulsant la captació i la mobilitat de l'estudiantat i el professorat, així com la seua internacionalització.

g)    Emetre els informes que li corresponga o que li siguen requerits, d'acord amb la legislació vigent.

h)    Qualsevol altra competència orientada a l'adequat compliment de les seues finalitats, que puga ser encomanada per la Universitat d'Alacant conforme a la normativa vigent.

CAPÍTOL II. ENSENYAMENTS PROPIS DE LA UNIVERSITAT D'ALACANT

Article 5.-Tipologia dels ensenyaments propis.

Els ensenyaments propis de la Universitat d'Alacant inclouen els estudis següents:

a)    Estudis de formació permanent, l'accés als quals exigeix titulació universitària oficial prèvia, d'acord amb l'article 6 d'aquest Reglament.

b)    Cursos de formació contínua, l'accés als quals no exigeix titulació universitària oficial prèvia, d'acord amb l'article 7 d'aquest Reglament.

c)    activitats de formació complementària, que permeten certificar resultats d'aprenentatge lligats a activitats formatives de curta duració. L'accés no exigeix titulació universitària oficial prèvia i es troben recollides en l'article 8 del present Reglament.

Article 6.-Estudis de formació permanent.

1. Els estudis de formació permanent de la Universitat d'Alacant poden ser de tres tipus, com arreplega la taula annexa a la Normativa d'ensenyaments propis de la UA, publicada en el BOUA de 27 de gener 2023:

a)    Els estudis de màster de formació permanent, que són els ensenyaments propis de postgrau de major nivell, dins de l'oferta d'aquesta mena d'ensenyaments. El seu objectiu és que l'alumnat adquirisca una formació avançada de caràcter especialitzat o multidisciplinari i, si s'escau, professional. En cap cas donaran accés als estudis oficials de doctorat. Tindran una duració de 60, 90 o 120 crèdits ECTS. Tots els màsters de formació permanent inclouran en el seu pla d'estudis un treball de final de màster (TFM) de caràcter obligatori i de, almenys, 6 crèdits ECTS. La superació d'aquests estudis de màster a través de les corresponents proves d'avaluació donarà dret, quan pertoque, a l'obtenció del títol de màster de formació permanent de la Universitat d'Alacant en la matèria que corresponga.

b)    Els ensenyaments que permeten obtenir el diploma d'especialista, que tindran una duració entre 30 i 59 crèdits ECTS. Per a l'obtenció del diploma d'especialista no serà necessària la realització i defensa d'un treball final. La superació d'aquests estudis a través de les corresponents proves d'avaluació donarà dret, quan pertoque, a l'obtenció del diploma d'especialista de la Universitat d'Alacant en la matèria objecte de l'estudi.

c)    Els ensenyaments conduents al títol d'expert/a universitari, que tindran una duració entre 15 i 29 crèdits ECTS. Per a l'obtenció del títol no serà necessària la realització i defensa d'un treball final. La superació d'aquests estudis a través de les corresponents proves d'avaluació donarà dret, quan pertoque, a l'obtenció del corresponent diploma d'expert/a en la matèria objecte de l'estudi, expedit per la Universitat d'Alacant.

2. Podran crear-se programes d'estudis de formació permanent (PEFP) amb una denominació específica, que incloguen la combinació d'assignatures per a l'obtenció de diferents estudis, segons la Normativa d'ensenyaments propis de la Universitat d'Alacant.

Article 7.-Cursos de formació contínua.

Els cursos de formació contínua de la Universitat d'Alacant poden ser de tres tipus:

a)    Curs superior de formació contínua (CSFC), que tindrà una duració entre 15 a 29 crèdits ECTS. La superació d'aquests estudis donarà dret, quan pertoque, a l'obtenció del corresponent certificat superior o microcredencial universitària en formació contínua en la matèria objecte de l'estudi, expedit per la Universitat d'Alacant.

b)    El Curs de formació contínua (CFC), que tindrà una duració entre 1 a 14 crèdits ECTS. La superació d'aquests estudis donarà dret, quan pertoque, a l'obtenció del corresponent certificat o microcredencial universitària en formació contínua en la matèria objecte de l'estudi, expedit per la Universitat d'Alacant.

c)    El programa universitari per a majors, compost per una oferta d'assignatures, amb una duració d'1 a 15 crèdits ECTS. La superació d'aquests estudis donarà dret, quan pertoque, a l'obtenció del corresponent diploma integrat o microcredencial universitària en la matèria objecte de l'estudi, expedit per la Universitat d'Alacant.

Article 8. Activitats de formació complementària.

Aquestes activitats tindran una duració entre 1 i 3 crèdits ECTS i poden ser de dos tipus:

a)    Activitats acadèmiques, com ara jornades, seminaris i congressos amb aprofitament, la superació de les quals donarà dret, quan pertoque, a l'obtenció del corresponent certificat d'aprofitament o microcredencial universitària en la matèria objecte de l'estudi, expedit per la Universitat d'Alacant.

b)    Activitats universitàries, com ara activitats culturals, esportives, de representació estudiantil, solidàries i de cooperació. La participació en aquests estudis donarà dret, quan pertoque, a l'obtenció del corresponent certificat de participació en la matèria objecte de l'estudi, expedit per la Universitat d'Alacant.

CAPÍTOL III. DE L'EQUIP DIRECTIU DEL CENTRE DE FORMACIÓ PERMANENT

Article 9.- Director o directora.

El director o directora, nomenat pel rector o la rectora a proposta del vicerectorat amb competències en matèria d'ensenyaments de formació permanent, exercirà les funcions de direcció i gestió ordinària del CFP-UA, així com aquelles altres que, en relació amb les matèries que engloba, puguen encomanar-se-li.

Article 10.- Subdirector o subdirectora.

Tenint en compte les circumstàncies del CFP-UA, podrà designar-se una persona a càrrec de la subdirecció, nomenada pel rector o la rectora a proposta del cicerectorat amb competències en matèria d'ensenyaments de formació permanent, exercirà les funcions de subdirecció del CFP-UA, així com aquelles altres que, en relació amb les matèries que engloba, puguen encomanar-se-li.

Article 11.- Secretari acadèmic o secretària acadèmica.

El secretari acadèmic o secretària acadèmica, nomenat pel rector o la rectora a proposta del vicerectorat amb competències en matèria d'ensenyaments de formació permanent, assumirà les competències pròpies de la Secretaria Acadèmica del CFP-UA, així com  aquelles altres que li puguen ser encomanades i tinguen relació directa amb aquestes.

Article 12.- Coordinador acadèmic o coordinadora acadèmica.

Quan, en atenció a les circumstàncies, siga necessari per al funcionament eficient del Centre, a iniciativa de la directora o director del CFP-UA, podrà designar-se una o més persones que ostenten la coordinació acadèmica. El coordinador o coordinadora acadèmica serà nomenat pel rector o la rectora, a proposta del vicerectorat amb competències en matèria d'ensenyaments de formació permanent, i assumirà les competències encomanades per la direcció del Centre.

CAPÍTOL IV. DE LA COMISIÓ DE RECONEIXEMENT I TRANSFERÈNCIA DE CRÈDITS

Article 13.-Definició i objecte.

1. Reconeixement de crèdits és l'acceptació per una universitat dels crèdits que, havent sigut obtinguts en altres ensenyaments, en la mateixa o una altra universitat, són computats en altres de diferents a l'efecte de l'obtenció d'un títol. La transferència de crèdits és la inclusió en l'expedient i en els documents acadèmics acreditatius dels ensenyaments seguits per cada estudiant de la totalitat dels crèdits obtinguts en ensenyaments cursats amb anterioritat, en la mateixa o una altra universitat, que no hagen conduït a l'obtenció d'un títol oficial. La transferència de crèdits requereix la prèvia acceptació de l'estudiant en l'estudi corresponent. Els crèdits reconeguts s'incorporen a l'expedient amb la denominació i qualificació d'origen.

2. La Comissió de Reconeixement i Transferència de Crèdits té per objecte resoldre les sol·licituds de reconeixement i de transferència de crèdits que s'integren al currículum de l'estudiantat que cursa ensenyaments de formació permanent.

Article 14.-Funcions.

Són funcions específiques de la Comissió de Reconeixement i Transferència de Crèdits:

a)    Atendre i tramitar les sol·licituds de reconeixement i transferència de crèdits.

b)    Avaluar els expedients.

c)    Resoldre les sol·licituds conforme a la normativa de la Universitat d'Alacant.

d)    Notificar la resolució de manera expressa, en el termini màxim de 45 dies naturals des que es presenta la sol·licitud.

e)    En cas de disconformitat, tramitar les possibles reclamacions presentades en el CFP-UA, conforme a la normativa vigent de reconeixement i transferència de crèdits de la Universitat d'Alacant.

Article 15.-Composició de la Comissió.

1. La composició de la Comissió és la següent:

a)    Director o directora del CFP-UA, que presidirà la comissió i designarà a la persona que actuarà com a secretari o secretària.

b)    La persona que ostente la Secretaria Acadèmica del CFP-UA.

c)    Les persones que ostenten la coordinació acadèmica del CFP-UA.

d)    Representant del Secretariat d'Estudis dependent del vicerectorat amb competències en estudis.

e)    Dues representants del professorat que dirigeix estudis de formació permanent.

f)     Dos membres de l'estudiantat, un amb matrícula vigent en algun màster de Formació Permanent de la Universitat d'Alacant, i un membre de l'estudiantat diplomat.

g)    Una persona representant del personal tècnic, de gestió i d'administració i serveis (PTGAS) del CFP-UA.

h)    Una persona externa a la Universitat, triada pel Consell Social.

i)     Altres persones designades per la direcció del CFP-UA, si escau.

2. Quan s'estime convenient per l'especial complexitat, la Comissió podrà sol·licitar l'assessorament d'especialistes en la matèria.

3. La presidenta o el president de la Comissió podrà designar, entre els seus membres, la persona responsable de la Comissió de reconeixement de crèdits del CFP-UA.

4. En la composició de la Comissió es procurarà una presència equilibrada entre dones i homes, que s'establirà atenent la seua naturalesa i funcions.

Article 16.-Funcionament.

1. La Comissió de Reconeixement i Transferència de Crèdits del CFP-UA serà convocada per la presidència de la Comissió totes les vegades que es considere oportú per a resoldre assumptes de la seua competència.

2. La convocatòria haurà de notificar-se per escrit, amb una antelació mínima de quaranta-vuit hores, acompanyada de l'ordre del dia, que el fixarà la presidència tenint en compte, quan pertoque, les peticions formulades per escrit dels altres membres.

3. Per a la vàlida constitució de la Comissió, a l'efecte de la celebració de sessions, deliberacions i presa d'acords, es requerirà l'assistència, presencial o a distància, de la presidència i secretaria o, si és procedent, dels qui els suplisquen, i la de la meitat, almenys, dels seus membres. Per a formar quòrum es tindran en compte les delegacions d'assistència presentades.

4. De cada sessió s'estendrà acta, que haurà de contenir com a mínim, les circumstàncies de temps i lloc en què s'ha celebrat, els assistents, els punts tractats i la descripció dels acords i les propostes. Les deliberacions de la Comissió tindran caràcter estrictament confidencial i únicament quedaran arreplegades en l'acta de la reunió les intervencions o debats, a sol·licitud expressa dels comissionats. Les actes seran signades pel secretari o secretària amb el vistiplau del president o presidenta de la Comissió i s'aprovaran en la sessió següent.

5. En tot cas, el funcionament de la Comissió s'adaptarà al que es disposa en el procediment del CFP-UA, en l'Estatut de la Universitat d'Alacant i altra normativa vigent publicada en la web.

Article 17.- Sol·licitud, tramitació i resolució de sol·licituds de reconeixement i transferència de crèdits.

1. Per a la sol·licitud, tramitació i resolució de les sol·licituds de reconeixement de crèdits s'haurà d'atenir als criteris generals que estableixen el Reglament de la Universitat d'Alacant i altra normativa vigent.

2. La Comissió resoldrà les sol·licituds i s'hi podrà presentar recurs davant la Comissió de Reconeixement i Transferència de Crèdits de la Universitat.

CAPÍTOL V. DE LA COMISSIÓ DE QUALITAT

Article 18.-Objecte.

1. La Comissió de Qualitat del CFP-UA té per objecte realitzar un seguiment i millora del sistema de qualitat (SQ) del CFP-UA, a través d'un conjunt d'accions, recollides en el Manual de qualitat, que garanteixen la qualitat dels seus ensenyaments. Per a això, es planifiquen, supervisen i milloren els ensenyaments, conforme al Reial decret 822/2021, tenint en compte els estàndards i les guies per a l'assegurament de la qualitat de la CRUE, de l'ANECA i de l'Associació Europea per a l'Assegurament de la Qualitat en l'Educació Superior (European Association for Quality Assurance in Higher Education) (ENQA).

2. La Comissió de Qualitat del CFP-UA actuarà en cooperació amb el vicerectorat amb competències en qualitat, a través del Secretariat de Qualitat i de la Unitat Tècnica de Qualitat, desenvolupant i aplicant el SQ per als ensenyaments propis de la UA. Per a aquest objectiu, s'establiran conjuntament procediments i mecanismes d'avaluació, que permeten detectar necessitats i possibles millores, garantint la qualitat dels ensenyaments propis de la Universitat d'Alacant.

Article 19.-Funcions.

La funció de la Comissió de Qualitat i dels seus membres és vetlar per la implantació del SQ en els ensenyaments propis de la Universitat d'Alacant, seguint el que estableix el Manual de qualitat del CFP-UA. Són funcions específiques de la Comissió de Qualitat:

a)    Participar en la planificació, coordinació i seguiment del Sistema de Qualitat (SQ).

b)    Comunicar la política de qualitat, els objectius, els plans i els programes, les responsabilitats i els resultats del SQ.

c)    Arreplegar les accions de millora que afecten les competències del CFP-UA i elevar-les a l'equip de direcció del CFP-UA, regulat en el capítol III d'aquest Reglament.

d)    Desenvolupar les titulacions del CFP-UA complint els objectius establits.

e)    Garantir que la política de qualitat, establida en el Manual de qualitat, siga coneguda, acceptada i assumida com a norma de conducta.

f)     Revisar i millorar els processos de qualitat per a millorar-ne l'eficàcia i assegurar-ne la continuïtat.

g)    Promoure la participació de l'estudiantat  en els processos de millora de la qualitat del CFP-UA.

h)    Elaborar els informes requerits.

Article 20.-Composició de la Comissió de Qualitat.

1. La composició de la Comissió és la següent:

a)    Director o directora del CFP-UA, que presidirà la C omissió i designarà la persona que actuarà com a secretari o secretària.

b)    La persona que ostente la Secretaria Acadèmica del CFP-UA.

c)    Les persones que ostenten la coordinació acadèmica del CFP-UA.

d)    Director o directora del Secretariat de Qualitat de la Universitat.

e)    Representant de la Unitat Tècnica de Qualitat.

f)     Dos representants del professorat que dirigeix estudis de formació permanent.

g)    Dos membres de l'estudiantat, un amb matrícula vigent en algun màster de Formació Permanent de la Universitat d'Alacant i un membre de l'estudiantat  diplomat.

h)    Una persona representant del personal tècnic de gestió i administració de serveis (PTGAS) del CFP-UA.

i)     Una persona externa a la Universitat, triada pel Consell Social.

j)     Dues persones, entre les directores o directors de màsters de formació permanent.

k)    Altres persones designades per la direcció del CFP-UA, si escau.

2. Quan s'estime convenient per l'especial complexitat, la Comissió de Qualitat podrà sol·licitar l'assessorament d'especialistes en la matèria.

3. La presidència de la Comissió podrà designar, entre els seus membres, una o més persones responsables de la qualitat del CFP-UA, per a verificar, entre altres, que els estudis que s'hi ofereixen periòdicament al llarg del curs superen favorablement els estàndards de qualitat establits.

4. En la composició de la Comissió de Qualitat es procurarà una presència equilibrada entre dones i homes, que s'establirà atenent la seua naturalesa i funcions.

Article 21.-Funcionament.

1. La Comissió es reunirà per a tractar matèries de la seua competència en sessions de caràcter ordinari i extraordinari. Se celebrarà, almenys, una sessió de caràcter ordinari durant cada curs acadèmic, i podrà així mateix reunir-se en sessions extraordinàries a petició de la presidència de la Comissió.

2. La convocatòria correspondrà al president o presidenta de la Comissió, i haurà de notificar-se per escrit, amb una antelació mínima de quaranta-vuit hores, acompanyada de l'ordre del dia, que el fixarà el president o la presidenta tenint en compte, quan pertoque, les peticions dels altres membres formulades per escrit.

3. Per a la vàlida constitució de la Comissió, a l'efecte de la celebració de sessions, deliberacions i presa d'acords, es requerirà l'assistència, presencial o a distància, de la presidència i secretaria o, si és procedent, dels qui els suplisquen, i la de la meitat, almenys, dels seus membres. Per a formar quòrum es tindran en compte les delegacions d'assistència presentades.

4. De cada sessió s'estendrà acta, que haurà de contenir com a mínim, les circumstàncies de temps i lloc en què s'ha celebrat, els assistents, els punts tractats i la descripció dels acords i les propostes. Les deliberacions de la Comissió tindran caràcter estrictament confidencial i únicament quedaran arreplegades en l'acta de la reunió les intervencions literals, a sol·licitud expressa dels comissionats. Les actes seran signades pel secretari o secretària amb el vistiplau de la presidència i s'aprovaran en la sessió següent.

5. En tot cas, el funcionament de la Comissió de Qualitat del CFP-UA es desenvoluparà conforme al que estableix el Manual de qualitat i procediment i s'adaptarà al que disposa l'Estatut de la Universitat d'Alacant i altra normativa vigent.

Article 22.-Tramitacions i reclamacions.

1. Per a la tramitació i resolució de les sol·licituds que afecten la qualitat dels ensenyaments propis s'atendran els criteris generals que estableix l'Estatut de la Universitat d'Alacant i altra normativa vigent.

2. La Comissió de Qualitat analitzarà les queixes per a decidir si és necessari establir accions de millora. El procés de presentació d'una queixa, el seu registre, anàlisi i tràmit el determina el procediment del CFP-UA, publicat en el web, l'Estatut de la Universitat d'Alacant i altra normativa vigent.

DISPOSICIÓ ADDICIONAL PRIMERA. DESENVOLUPAMENT DEL REGLAMENT.

El vicerectorat competent en matèria d'ensenyaments propis podrà dictar els procediments, instruccions i circulars que considere oportunes amb la finalitat de dirigir la gestió dels ensenyaments propis previstos en aquest Reglament.

DISPOSICIÓ ADDICIONAL SEGONA. INTERPRETACIÓ I LEGISLACIÓ SUPLETÒRIA.

Aquesta normativa ha d'interpretar-se d'acord amb la normativa estatutària de la Universitat d'Alacant i altra normativa vigent.

Per a tot allò que no està previst en aquest Reglament, caldrà aplicar la Llei 40/2015, d'1 d'octubre, del règim jurídic del sector públic, la Llei 39/2015, d'1 d'octubre, del procediment administratiu comú de les administracions públiques i altra normativa vigent que, per raó de la matèria, hi resulte aplicable.

DISPOSICIÓ DEROGATÒRIA.

Queda derogat el Reglament anterior del Centre de Formació CONTÍNUA, aprovat per unanimitat pel Consell de Govern de la Universitat d'Alacant, el 26 de novembre de 2013.

DISPOSICIÓ FINAL.

Aquest Reglament entrarà en vigor l'endemà de ser publicat en el Butlletí Oficial de la Universitat d'Alacant (BOUA), previ informe favorable del Consell Social i aprovació pel Consell de Govern.

Anàlisi
-------

:   **Deroga a:**

    * [Detalle
      TRANSFORMACIÓ DEL CEDIP EN CENTRE DE FORMACIÓ CONTINUA DE LA UNIVERSITAT D'ALACANT (CONTINUA).](/va/acuerdo/2649) 
      29/11/2013





[Carretera Sant Vicent del Raspeig s/n  
03395 Sant Vicent del Raspeig - Alacant  
 Tel. 23 145 5692 - Fax 51 109 4608](https://www.google.es/maps/@22.447235,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12746&trk=tyah&trkInfo=tarId%8T9213365924415%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)